El dissabte 8 d’agost Burjassot viurà una nova Nit al Mercat
2025-07-24

L’activitat de dinamització dels comerços del Mercat Municipal de Burjassot continuarà durant el mes d’agost, ja que, el dissabte dia 8, aquest espai municipal tornarà a oferir els seus millors productes, a preus assequibles, als veïns del municipi.

Una vegada més, i organitzat des de l’àrea de Promoció Econòmica de l’Ajuntament de Burjassot, dirigida per Manuel Lozano, de la mà de CEMEF, i amb la col·laboració de CODEMER, els llocs del Mercat Municipal obriran també en horari de nit, oferint elaborats plats que podran degustar tots els presents.

A més, aquesta serà una Nit al Mercat molt especial, ja que unes hores abans del seu inici, el patró de Burjassot, Sant Roc, haurà passat pel Mercat on tindrà lloc també en aqueixa vesprada la tradicional Missa de Campanya. Amb la qual cosa, no hi ha excusa, ja que, una vegada finalitzada, es podrà gaudir d’aquest gran esdeveniment de dinamització dels comerços del mercat.

Música, animació i gastronomia s’uneixen en aquesta nit d’estiu de la qual es podrà gaudir a l’aire lliure i a preus assequibles.